Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1234

1. A jelölt feleljen meg a következõ szintek szerinti követelményeknek: A jelölt ismerje — a színház és színpad technikai rendszereit, — a díszletek színpadra állításának megvalósítását, szerelését és biztonságos rögzítését, — a színpadi mûszaki munka megszervezését a mûvészi igények ismeretében, — a próbák és elõadások, valamint rendezvények mûszaki elõkészítését, megszervezését és lebonyolításának módját, — a színház szervezeti felépítését, a munkakörök leírását, a tûz- és munkavédelmi elõírásokat, — a veszélyes színpadi üzem munkáját, a színpadi mûszak biztonságos munkavégzésének elõírásait, — a színpadon és a színpadon kívül az összes többi munkahelyre vonatkozó (pl. raktár, mûhely) tûz- és munkavédelmi elõírásokat, — a munkaköri leírás alapján a közvetlen felettese irányítási és ellenõrzési tevékenységét. A jelölt legyen képes — a színpadtechnikai rendszerek biztonságos mûködtetésére és kezelésére, — a színpadi díszletek biztonságos szállításának és raktározásának megszervezésére, irányítására, megvalósítani a díszlettervezõk, rendezõk elképzelése szerint a díszletek színpadra állítását, — kapcsolatot tartani a kiszolgáló mûhelyekkel a színpadra kerülõ díszletek, bútorok, kellékek gyártása, beszerzése és javítása ügyében, — irányítani és összefogni a színpadon tevékenykedõ mûszaki dolgozók munkáját, — megfelelõ állapotban és a szükséges szakmai felkészültség biztosítása mellett a feladatok ellátására, szakszerûen a megkívánt határidõre, — a külföldi és vidéki elõadások biztonságos lebonyolítására, biztonságtechnikai irányítására és a mûszaki dolgozók munkájának felügyeletére.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes